‘Verkragter’ se tong gebyt: Man in hof | Maroela Media
‘Verkragter’ se tong gebyt: Man in hof
ŉ 32-jarige man van Bronville in Welkom in die Vrystaat het Vrydagoggend vlugtig in die Bloemfonteinse landdroshof verskyn op aanklag van poging tot verkragting.
Maroela Media het vroeër berig ŉ 24-jarige studentedokter van die Pelonomi-hospitaal in Bloemfontein is Dinsdagaand omstreeks 23:50 aangeval en ŉ man, wat homself as ŉ pasiënt voorgedoen het, wou haar verkrag. Sy het in ŉ daaropvolgende struweling die vermeende aanvaller (32) se tong gebyt. Die vermeende aanvaller het op die vlug geslaan en is later by die Nasionale Distrikshospitaal opgespoor, waar hy mediese behandeling gaan soek het.
Brig. Sam Makhele, woordvoerder van die polisie, het gesê die 32-jarige Vice Olivier het vlugtig in die hof verskyn. “Die saak is uitgestel tot verdere ondersoek. Hy sal op 14 Junie weer in die hof verskyn,” het Makhele gesê.
Olivier bly in aanhouding.
EFF betaal AfriForum ter elfderure
Dis nou n goeie storie.
Kom ons knyp ‘n tydjie af en lees die opskrifte van die artikels vandag op die voorblad van dagblaaie, hul webwerwe, skryf dit neer, lees ook hier op Maroela en dan besin ons of ons in ‘n normale land leef.
Christien vd Westhuizen
Dit moes verskriklik vreesaanjaend gewees het hoe sy haar moes verdedig het sy was seker bitter naar kort asem en erge hartkloppings gehad gestrompel en geval om hulp te kry en seker daarna haar bewussyn verloor het sterkte
Verkragters, Moordenaars en ander misdadiger se fotos moet groot, duidelik en gereelde beskikbaar wees, sodat hul nie uit die tronk wil kom op parool nie. Hul moet weet en voel wat dit is om vir jou lewe te vrees.